अंतरराष्ट्रीय पोल खेल महासंघ (इंटरनेशनल पोल स्पोर्ट्स फेडरेशन, ) एक वैश्विक लाभ-निरपेक्ष संगठन है, जिसे पोल खेलों के अंतरराष्ट्रीय प्रशासनिक निकाय के रूप में ग्लोबल एसोसिएशन ऑफ इंटरनेशनल स्पोर्ट्स फेडरेशन () का पर्यवेक्षक सदस्य होने की मान्यता प्राप्त है।  राष्ट्रीय पोल महासंघों का छाता संगठन है, जो वार्षिक विश्व पोल चैम्पियनशिप की मेज़बानी करता है।

पृष्ठभूमि और इतिहास
कलाबाज़ी, कलात्मक भंगिमाओं तथा संगीत की धुन पर नाट्य-मुद्राओं का प्रदर्शन करते हैं। १९९० और २००० के दशकों में पोल नृत्य एक फिटनेस गतिविधि के रूप में विकसित हुआ। २००९  में, केटी कोट्स ( ) और टिम ट्रॉटमैन ( ) ने पोल को एक खेल के रूप में बढ़ावा देने के लिए  का गठन किया। उन्हें लगा कि पोल नृत्य एक खेल के रूप में विकसित हो रहा था, यह अनियमित मानकों के साथ स्थानीय प्रतियोगिताओं में फैल चुका था, अतः वे इसके विकास और व्यवसायीकरण को आगे बढ़ाने के लिए इस खेल में संरचना और निष्पक्षता का भाव लाना चाहते थे।  एक कार्यकारी समिति द्वारा प्रशासित होता है। 

 ने पोल खेलों को प्रशासित करने के लिए नियम और शर्तें बनाई हैं, जैसे एक अंक-तालिका, स्वास्थ्य और सुरक्षा की नीतियाँ तथा खेल अधिकारियों के लिए प्रमाणीकरण की सुविधा। राष्ट्रीय महासंघ राष्ट्रीय पोल खेल प्रतियोगिताओं में इन मानकों को लागू करने के लिए  के साथ काम करते हैं।  से जुड़े हुए राष्ट्रीय पोल खेल महासंघ अब अफ्रीका से एशिया तक कई महाद्वीपों में मौजूद हैं, और कुछ अन्य संघ  द्वारा समर्थित किए जाने के निमित्त एक संरचित योजना बनाने की प्रक्रिया में हैं। उदाहरण के लिए, संयुक्त राज्य अमेरिका में  के तहत एक राष्ट्रीय महासंघ बना है, जिसे अमेरिकन पोल लीग कहा जाता है।  द्वारा आयोजित विश्व पोल चैम्पियनशिप के लिए राष्ट्रीय संघ अपने शीर्ष प्रतियोगियों को भेजते हैं।  विश्व डोपिंग विरोधी संस्था की विश्व डोपिंग रोकथाम संहिता (एक ऐसी नियमावली, जो अंतरराष्ट्रीय ओलंपिक समिति  के प्रोत्साहन से उत्पन्न हुई थी) के हस्ताक्षरकर्ताओं में से एक है। २०१२ में  ने वार्षिक विश्व पोल चैम्पियनशिप शुरू की, जहाँ पुरुष, महिला और युवा खिलाड़ी प्रतिस्पर्धा करते हैं। २०१७ में, छत्तीस देशों के २२९ एथलीटों ने इसमें भाग लिया।८ दर्शक लाइवस्ट्रीम के माध्यम से प्रतियोगिता को लाइव, ऑनलाइन देख सके। इस चैम्पियनशिप के लिए दर्शक-गण बटोरने तथा दर्शकों की संख्या बढ़ाने के लिए  ने सॉलिडस्पोर्ट के साथ गठबंधन किया है।

 ने अंतरराष्ट्रीय ओलंपिक समिति () से मुलाकात की है और कहा है कि अपने लक्ष्यों में से एक पोल खेल को ओलंपिक खेलों का हिस्सा बनाना है। ऐसा करने के उनके प्रयासों ने पोल खेलों के लिए और  व इसके संस्थापकों के लिए अंतरराष्ट्रीय मीडिया का ध्यान आकर्षित किया है। हाल ही में,  ने २०१५ में  (अब ) को आवेदन भेजा था और २०१७ में उसे  द्वारा औपचारिक पर्यवेक्षक का दर्जा दिया गया। मीडिया ने  के उद्देश्य पर सवाल उठाते हुए इसके, खासकर युवा एथलीटों के लिए एक पेशेवर खेल होने की संभावना पर सन्देह प्रकट किया। इस खेल को मानकीकृत करने के  के प्रयासों पर,  द्वारा आयोजित चैम्पियनशिप के भीतर आवश्यक एथलेटिसिज़्म यानी पर्याप्त जोशीलापन होने के विषय पर, तथा  द्वारा प्रतियोगिताओं में बाल एथलीटों से लेकर वरिष्ठ एथलीटों तक के अलग-अलग आयु वर्ग शामिल करने पर भी मीडिया ने रिपोर्ट की है। कुछ पोल नर्तक चिंतित हैं कि  के ये प्रयास और व्यवसायीकरण पोल नृत्य के अन्य रूपों के बीच केवल पोल खेलों को बढ़ावा देंगे, उदाहरणार्थ पोलिंग को कलात्मकता के घाटे पर ही अधिक एथलेटिक, मानकीकृत और चाल-प्रमुख बनाया जाएगा। हालांकि अन्य पोल नर्तकों का मानना है कि यह खेल को अधिक से अधिक अंतरराष्ट्रीय पहचान दिलाएगा, जिससे राष्ट्रीय महासंघों के आर्थिक समर्थन व प्रोत्साहन के लिए संभवतः अधिक धन तथा युवाओं की अधिक भागीदारी प्राप्त होगी।  के कुछ मानक पोल खेलों को जिमनास्टिक से अलग करने के लिए बनाए गए हैं।  के अनुसार संगठन ने  और  (फेडरेशन ऑफ इंटरनेशनल जिम्नास्टिक्स) के साथ तीन-तरफ़ा समझौते पर हस्ताक्षर किए हैं, जिसमें निर्दिष्ट किया गया है कि ,  में  के प्रवेश का समर्थन करेगा।

अनुशासन
पोल खेलों के अलावा  ने अल्ट्रा पोल, कलात्मक पोल और पैरा पोल धाराओं में आयोजित प्रतियोगिताओं के लिए भी नियमावलियाँ और मानक बनाए हैं। अल्ट्रा पोल में प्रतिभागियों के बीच विभिन्न चालों व कलाबाज़ी की स्पर्धा के लगातार दौर शामिल हैं। पोल खेलों की तुलना में कलात्मक पोल कलात्मक तत्त्वों पर अधिक बल देता है। पैरा पोल अब पैरालंपिक मानदंडों के अनुरूप विकसित किया गया है, जिसमें तीन श्रेणियाँ - मांसपेशी, अंग और दृष्टि की कमी शामिल है।

इन्हें भी देखें
ओलिंपिक

सन्दर्भ

बाहरी कड़ियाँ

श्रेणी:खेल
श्रेणी:खेल संगठन